Boliden
        
         (bedrift)
Store norske leksikon,Økonomi og næringsliv,Næringsliv,Bedrifter og personer,Internasjonale bedrifter og varemerker
Boliden AB er et svensk gruveselskap og metallprodusent, som driver gruver i Sverige, Irland og Canada og smelteverk i Sverige, Finland og Norge. Det ble grunnlagt i 1931.
Produksjonen er konsentrert om kobber og sink, men også bly, gull og sølv. Den største gruven (fra 1968, dagbrudd) er Aitik ved Gällivare i Nord-Sverige, en av Europas største kobbergruver, med stort smelteverk i Rönnskär utenfor Skellefteå. Andre svenske gruver ligger vest for Skellefteå i det såkalte Skelleftefeltet (kobber, sink, bly, sølv, gull), samt ved Garpenberg i Dalarna (sink, sølv, med mer). Historikk Bolidens opprinnelse er gullforekomstene i Skelleftefeltet som ble oppdaget i 1924. Gullgruven var i drift til 1967. Skellefteå Gruvaktiebolag og Västerbottens Gruvaktiebolag ble stiftet 1925 med finansmannen Ivar Kreuger som største eier. Dette ble sammenslått til Boliden Gruvaktiebolag i 1931.Rönnskärverket ble anlagt 1930, og under andre verdenskrig ble flere gruver satt i drift, blant annet en stor blygruve (Laisvall) ble drevet i mellom 1943 og 2001. Sinkgruvene ved Garpenberg ble overtatt i 1957.Boliden var i perioden 1987–1997 en del av Trelleborg-konsernet (Boliden Mineral). I 1997 ble et omstrukturert Boliden (Boliden Limited) utskilt og fikk hovedkontor i Toronto i Canada, men i 2001 flyttet selskapet tilbake til Sverige som Boliden AB. Virksomhet i Norge I 2003 kjøpte Boliden gruver og smelteverk av det finske, delvis statseide selskapet Outokumpu, blant annet den norske sinkprodusenten Norzink i Odda, hvor Boliden i 1964–2001 eide halvparten av aksjene. Til gjengjeld ble Outokumpu eier av nesten halvparten av aksjene i Boliden, som det senere solgte. Oppkjøpet av fabrikken i Odda ble sluttført i 2004, og navnet ble byttet til Boliden Odda.Boliden Odda hadde i 2020 en omsetning på 548 millioner svenske kroner og rundt 300 ansatte. Les mer i Store norske leksikon Bergverksdrift i Norge Økonomi og næringsliv i Sverige Boliden Odda Eksterne lenker Boliden Odda